**ΑΝΑΡΤΗΤΕΑ ΣΤΗΝ ΔΙΑΥΓΕΙΑ**

**Λιβαδειά 21/09/2022**

**Αριθμ. Πρωτ. 16447**

**ΑΠΟΣΠΑΣΜΑ**

**Από το πρακτικό της αριθμ. 30ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 266**

**Αποδοχή της υπ΄ αριθμόν 42 /01.07.2022 Τεχνικής Μελέτης με τίτλο:** **« ΑΝΑΚΑΤΑΣΚΕΥΗ ΑΓΩΝΙΣΤΙΚΟΥ ΧΩΡΟΥ ΠΟΔΟΣΦΑΙΡΟΥ ΓΗΠΕΔΟΥ “ ΛΑΜΠΡΟΥ ΚΑΤΣΩΝΗ” »**

Στη Λιβαδειά σήμερα 20η Σεπτεμβρίου 2022 ημέρα Τρίτη και, ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων , βάσει των διατάξεων του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και μετά από την αρ.πρωτ. 16182/16-09-2022 έγγραφη πρόσκληση του Προέδρου της & Δημάρχου Λεβαδέων , η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018 «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα oκτώ (8), ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης 1. Πούλος Ευάγγελος

2. Μητάς Αλέξανδρος

3.Νταντούμη Ιωάννα(αν/κό μέλος κ. Καλογρηά Αθανασίου) Αν και είχε νόμιμα προσκληθεί

4.Σαγιάννης Μιχαήλ

5.Μερτζάνης Κωνσταντίνος

6.Καπλάνης Κωνσταντίνος

7.Πούλος Ευάγγελος

8.Μπράλιος Νικόλαος

Ο Πρόεδρος της Οικονομικής Επιτροπής κήρυξε την έναρξη της συνεδρίασης.

Ενημέρωσε το σώμα ότι υποβλήθηκε η υπ΄αριθμ. πρωτ. 16357/19-09-2022 έγγραφη εισήγηση της Δ/νσης Τεχνικών Υπηρεσιών του Δήμου Λεβαδέων με θέμα : *« Αποδοχή της υπ΄ αριθμόν 42 /01.07.2022 Τεχνικής Μελέτης με τίτλο: « ΑΝΑΚΑΤΑΣΚΕΥΗ ΑΓΩΝΙΣΤΙΚΟΥ ΧΩΡΟΥ ΠΟΔΟΣΦΑΙΡΟΥ ΓΗΠΕΔΟΥ “ ΛΑΜΠΡΟΥ ΚΑΤΣΩΝΗ” » ,* για συζήτηση του θέματος εκτός ημερήσιας διάταξης ως κατεπείγον .

Σύμφωνα με τις διατάξεις του άρθρου 77 παρ. 3 του του Ν. 4555/2018 «Πρόγραμμα Κλεισθένης» η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια

διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του πριν από την έναρξη της συζήτησης των θεμάτων που είναι εγγεγραμμένα στην ημερήσια διάταξη της συνεδρίασης σύμφωνα με την παραπάνω διάταξη.

Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας.

Κατόπιν ο Πρόεδρος έθεσε υπόψη των μελών το υπ΄αριθμ. πρωτ. 16357/19-09-2022έγγραφο της Δ/νσης Τεχνικών Υπηρεσιών του Δήμου Λεβαδέων με το οποίο εισηγούνται ως κατωτέρω :

*Αντικείμενο της παρούσας μελέτης που φέρει τον τίτλο :*  *« ΑΝΑΚΑΤΑΣΚΕΥΗ ΑΓΩΝΙΣΤΙΚΟΥ ΧΩΡΟΥ ΠΟΔΟΣΦΑΙΡΟΥ ΓΗΠΕΔΟΥ “ ΛΑΜΠΡΟΥ ΚΑΤΣΩΝΗ” »* *είναι η ανακατασκευή του αγωνιστικού χώρου ποδοσφαίρου του Δημοτικού Σταδίου Λιβαδειάς “ Λάμπρος Κατσώνης” .*

*Ουσιαστικά θα πραγματοποιηθούν οι κάτωθι εργασίες στον αγωνιστικό χώρο ποδοσφαίρου :*

* *Αποξήλωση υπάρχοντος χλοοτάπητα καθώς και των στρώσεων κάτωθεν αυτού ,*
* *Τοποθέτηση αποστραγγιστικού συστήματος και σύνδεση αυτού με υπάρχον σε λειτουργία αποστραγγιστικό και στραγγιστήρια,*
* *Τοποθέτηση συστήματος αυτόματου ποτίσματος,*
* *Τοποθέτηση στρώσεων κατάλληλου υλικού για αποστράγγιση , φυτικού χώματος και εγκατάσταση προπαρασκευασμένου χλοοτάπητα*

*Με τις εργασίες αυτές αναβαθμίζεται ο αγωνιστικός χώρος και δύναται να είναι ικανός για να φιλοξενήσει αγώνες “Super League”*

*Η εν λόγω μελέτη συντάχθηκε από την Τεχνική Υπηρεσία του Δήμου Λεβαδέων , και ο προϋπολογισμός της ανέρχεται στο ποσό των 330.000,00€ συμπεριλαμβανομένου του Φ.Π.Α. 24% .*

*Κατόπιν όλων των ανωτέρω και σε εφαρμογή των διατάξεων του άρθρου 40 του Ν.4735/2020 έτσι όπως αυτό αντικατέστησε το άρθρο 72 παρ. περί αρμοδιοτήτων της Οικονομικής Επιτροπής του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης»,*

*καλούνται τα μέλη της Οικονομικής Επιτροπής του Δήμου Λεβαδέων όπως αποφασίσουν για την αποδοχή της υπ΄αριθμόν 42 /01.07.2022 Τεχνικής Μελέτης με τίτλο:* *« ΑΝΑΚΑΤΑΣΚΕΥΗ ΑΓΩΝΙΣΤΙΚΟΥ ΧΩΡΟΥ ΠΟΔΟΣΦΑΙΡΟΥ ΓΗΠΕΔΟΥ “ ΛΑΜΠΡΟΥ ΚΑΤΣΩΝΗ” »* *, προϋπολογισμού 330.000,00€ συμπεριλαμβανομένου του Φ.Π.Α. 24%.*

Η Οικονομική Επιτροπή λαμβάνοντας υπόψη :

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του

Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

- Την υπ΄αριθμόν 42 //01.07.2022 Τεχνική Μελέτη με τίτλο: « ΑΝΑΚΑΤΑΣΚΕΥΗ ΑΓΩΝΙΣΤΙΚΟΥ ΧΩΡΟΥ ΠΟΔΟΣΦΑΙΡΟΥ ΓΗΠΕΔΟΥ “ ΛΑΜΠΡΟΥ ΚΑΤΣΩΝΗ , προϋπολογισμού 330.000,00€ συμπεριλαμβανομένου του Φ.Π.Α. 24%

-Το υπ΄ αρ. πρωτ. 16357/19-09-2022 έγγραφο της Δ/νσης των Τεχνικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Αποδέχεται την υπ΄αριθμόν 42 /01.07.2022 Τεχνική Μελέτη με τίτλο: « ΑΝΑΚΑΤΑΣΚΕΥΗ ΑΓΩΝΙΣΤΙΚΟΥ ΧΩΡΟΥ ΠΟΔΟΣΦΑΙΡΟΥ ΓΗΠΕΔΟΥ “ ΛΑΜΠΡΟΥ ΚΑΤΣΩΝΗ” » , προϋπολογισμού 330.000,00€ συμπεριλαμβανομένου του Φ.Π.Α. 24% , που αποτελεί συνημμένο της παρούσας απόφασης.

**Η απόφαση πήρε αριθμό 266/2022.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 21-09-2022

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Μητάς Αλέξανδρος

2. Νταντούμη Ιωάννα ΙΩΑΝΝΗΣ Δ. ΤΑΓΚΑΛΕΓΚΑΣ

3. Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

4.Σαγιάννης Μιχαήλ

5. Καπλάνης Κωνσταντίνος

6. Μπράλιος Νικόλαος

7.Καραμάνης Δημήτριος